Juuso Määttänen palasi armeijaan päästäkseen eroon unistaan.

Seison armeijan varustevaraston jonossa ison repun kanssa hölmistyneenä.

Reppu alkaa painaa, jono liikkuu eteenpäin ja toiset varusmiehet sullovat reppuuni koko ajan lisää tavaraa. Takkeja, paitoja, alusvaatteita, petivaatteita…

Ulkona reppu sullotaan kiinni ja heitetään selkään. Alikersantti käskee jonoon ja lähtee johdattamaan minua ja muita kohti kasarmirakennusta. Ulkona on kylmä, pakkanen pistelee naamaa. Kaikki tämä tuntuu jännittävältä, uuden alulta.